《秋夜双溪上对月怀故人》
明代·王祎

秋气日以肃，秋夜日以长。萧然清溪上，对此明月光。

月虽照我身，岂能知我心。我心亦何为，所思在所钦。

嗟君玉雪姿，与我同心期。此月若照君，君能不予思。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。